CELEX: 62016TN0349
Language: fi
Date: 2016-06-30 00:00:00
Title: Asia T-349/16: Kanne 30.6.2016 – Bank Saderat Iran v. neuvosto

22.8.2016   
            
            
               FI
            
            
               Euroopan unionin virallinen lehti
            
            
               C 305/48
            
         Kanne 30.6.2016 – Bank Saderat Iran v. neuvosto
   (Asia T-349/16)
   (2016/C 305/65)
   Oikeudenkäyntikieli: englanti
   
      Asianosaiset
   
   
      Kantaja: Bank Saderat Iran (Teheran, Iran) (edustajat: solicitor T. de la Mare, QC, barrister R. Blakeley sekä solicitor S. Jeffrey, solicitor S. Ashley ja solicitor A. Irvine)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               Kumoaa 18.4.2016 annetun Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta annetun neuvoston täytäntöönpanoasetuksen (EU) 2016/603 (EUVL 2016, L 104, s. 8), ja 18.4.2016 annetun neuvoston päätöksen (YUTP) 2016/609 Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta (EUVL 2016, L 104, s. 19), niiltä osin kuin niitä sovelletaan kantajaan, ja
            
         
               —
            
            
               velvoittaa neuvoston korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1.
            
            
               Ensimmäinen kanneperuste perustuu siihen, että kantajan uudelleennimeäminen huhtikuussa 2016 on (i) oikeuden ja harkintavallan väärinkäyttöä (ii) vastoin kantajan oikeutta hyvään hallintoon ja (iii) vastoin oikeusvoiman, oikeusvarmuuden ja lopullisuuden periaatteita.
            
         
               2.
            
            
               Toinen kanneperuste perustuu siihen, että kantajan uudelleennimeäminen huhtikuussa 2016 rikkoo Euroopan unionin toiminnasta tehdyn sopimuksen 266 artiklaa.
            
         
               3.
            
            
               Kolmas kanneperuste perustuu siihen, että kantajan uudelleennimeämistä huhtikuussa 2016 rasittaa ilmeinen arviointivirhe.
            
         
               4.
            
            
               Neljäs kanneperuste perustuu siihen, että kantajan uudelleennimeäminen huhtikuussa 2016 loukkaa kantajan perusoikeuksia maineen kunnioittamiseen ja omaisuudensuojaan sekä suhteellisuusperiaatetta ja syrjimättömyysperiaatetta.
            
         
               5.
            
            
               Viides kanneperuste perustuu siihen, että kantajan uudelleennimeäminen huhtikuussa 2016 ei ole tarpeen ja on yhteisen kattavan toimintasuunnitelman vastainen.